gl en en en en en en en en en en en en en en fr en en sv en en en en en en en en en en fr en en sv gl en en gl gl gl gl gl gl en es en en
Xuristas internacionais debaten en Vigo os principais retos da pesca sostible - Campus do Mar
MARJOB  |  CAMPUS DO MAR TV
Posted at 08:58h in News EN by MarJob
O sector marítimo pesqueiro atópase en pleno proceso de transición cara un modelo moito máis sostible e, para conseguilo, debe transformarse nunha actividade máis sustentable, tanto desde o punto de vista medioambiental, como social –dereitos laborais- e, incluso, económico. Esta é a idea central sobre a que se está a debater este xoves e venres no Seminario internacional Os desafíos da pesca sostible, unha actividade organizada no marco do proxecto Jean Monnet Une visión européenne des océans et des mers: pêche maritime et croissance durable, que, tras dous anos de intenso traballo, está a piques de finalizar.
Na inauguración do encontro, na sede da Fundación MarInnLeg, coincidiron o director do Campus do Mar, Daniel Rey, e o presidente da Autoridade Portuaria de Vigo, Jesús Vázquez Almuiña, xunto coas dúas directoras do seminario, a profesora da Universidade de Vigo Marta Fernández Prieto, e Laura Carballo, da World Maritime University, de Malmö, en Suecia. “O que demostra o programa destas xornadas é que as áreas e as investigacións non só se complementan, senón que se reforzan”, salientou  Vázquez Almuiña, quen aproveitou a súa participación neste acto para pór en valor o liderado do Porto de Vigo no tráfico da pesca e a defensa da sostenibilidade e o medio ambiente como prioridades na súa estratexia de crecemento azul.
Medio ambiente, loita contra os actos ilícitos e emprego de calidade
O seminario achega o punto de vista de expertos xuristas de diversos ámbitos (Dereito Internacional Público, Dereito Internacional Privado, Dereito do Traballo e da Seguridade Social e Dereito Mercantil) de diferentes Universidades (Vigo, A Coruña, Córdoba, Perpiñán, Nantes, Perugia e Wordl Maritime University). “O programa, xa que logo, ofrece un tratamento multidisciplinar e holístico das cuestións abordadas”, explica a profesora Fran Fernández Prol, responsable deste proxecto Jean Monnet, ao que engade que no encontro participan arredor de 30 persoas, a maior parte xuristas expertos neste temática, pero tamén docentes de Formación Profesional do Instituto Marítimo Pesqueiro do Atlántico, que colabora co proxecto e alumnado de doutoramento.
Ao respecto de cales son os principais retos, estas expertas e expertos consideran que os mares deben converterse en espazos seguros para o exercicio da liberdade de navegación e a explotación racional dos seus recursos. A través de diferentes paneis abórdanse múltiples temáticas. No primeiro panel, co que arrancou o seminario, metéronse de cheo nas causas e as consecuencias dunha explotación dos recursos pesqueiros non responsable. Abriron o panel Raphael Baumler (medio ambiente e seguridade na pesca) e Laura Carballo (cambio climático e litixios Internacionais), docentes ambos da World Maritime University.
No segundo panel, xoves pola tarde, afondarase na loita contra os actos ilícitos, abordando temáticas como a piratería marítima ou a pesca ilegal, non declarada ou non regulamentada. Xa no terceiro, mañá venres, afondarase nos dereitos laborais e de protección social das persoas traballadoras do sector marítimo-pesqueiro, e en el analizaranse, entre outras cuestións, a prevención de riscos laborais no sector, a ordenación do tempo de traballo dos pescadores, as peculiaridades dos seus despedimentos, así como o traballo feminino no sector pesqueiro.
Project funded by the Spanish Ministry of Education within the framework of the Campus of International Excellence program and by the spanish Ministry of Economy and Competitiveness, within the National Plan for Scientific Research, Development and Technological Innovation.